**ΠΡΟΓΡΑΜΜΑ ΠΡΑΚΤΙΚΗ ΑΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ:**

ΤΜΗΜΑ ΙΣΤΟΡΙΑΣ-ΑΡΧΑΙΟΛΟΓΙΑΣ (ΠΡΩΗΝ ΔΠΠΝΤ)

**ΠΡΟΣΚΛΗΣΗ ΘΕΣΕΩΝ 2021-2022**

Το Τμήμα Ιστορίας-Αρχαιολογίας του Πανεπιστημίου Πατρών στο πλαίσιο του προγράμματος «Πρακτική Άσκηση Φοιτητών του Πανεπιστημίου Πατρών: Τμήμα Ιστορίας Αρχαιολογίας (Πρώην ΔΠΠΝΤ)» σύμφωνα με την υπ. αριθμ 4736/27-10-2020 απόφαση έγκρισης τροποποίησης της πράξης από τη Διαχειριστική Αρχή, με Κωδικό ΟΠΣ 5030937 (ΕΚΤΠ01) με τίτλο: «Πρακτική Άσκηση Τριτοβάθμιας Εκπαίδευσης του Πανεπιστημίου Πατρών», παρέχει τη δυνατότητα Πρακτικής Άσκησης με συμβολική αμοιβή (250 € το μήνα) και ασφάλεια (1% κατά κινδύνου), σε **57 φοιτητές/φοιτήτριες** που φοιτούν **στο 3ο/4ο έτος** σπουδών του Τμήματος ή είναι **επί πτυχίω** και μπορούν να επιλέξουν το μάθημα ΕΕ815 Πρακτική άσκηση σύμφωνα με τον οδηγό σπουδών.

Η αμοιβή και οι ασφαλιστικές εισφορές των φοιτητών θα καταβάλλονται μέσω του Ειδικού Λογαριασμού Κονδυλίων Έρευνας του Πανεπιστημίου Πατρών στα πλαίσια της Πράξης «**Πρακτική Άσκηση Τριτοβάθμιας Εκπαίδευσης του Πανεπιστημίου Πατρών**», που υλοποιείται στο πλαίσιο του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία 2014-2020» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-ΕΚΤ) και από Εθνικούς πόρους, σύμφωνα με τους όρους και τους κανόνες του Προγράμματος.

**Επισημαίνεται ότι οι φοιτητές/τριες δεν μπορούν να υλοποιήσουν ΠΑ σε φορείς απασχόλησης με νόμιμους εκπροσώπους με τους οποίους έχουν α’ και β’ βαθμό συγγένειας.**

Για το ακαδημαϊκό έτος **2021-22**, προβλέπεται η Πρακτική Άσκηση φοιτητών/τριών στην Ελλάδα, **υποχρεωτικής διάρκειας δύο συνεχόμενων μηνών μέσα στο παρακάτω διάστημα**:

* **Ημερομηνία Έναρξης Πρακτικής Άσκησης: 01/07/2022**
* **Ημερομηνία Λήξης Πρακτικής Άσκησης: 31/08/2022**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να καταθέσουν:

1. **Αίτηση Συμμετοχής Φοιτητή στην Πρακτική Άσκηση** πλήρως συμπληρωμένη(επισυνάπτεται)
2. **Πιστοποιητικό Αναλυτικής Βαθμολογίας**
3. **Συνοδευτική Επιστολή**
4. **Βιογραφικό Σημείωμα**

Τα δικαιολογητικά μπορούν να κατατίθενται από τη Δευτέρα 14 Φεβρουαρίου 2022 έως και την Τρίτη 01 Μαρτίου 2022 στη γραμματεία. Μεταξύ 14-19 Φεβρουαρίου 2022 προγραμματίζεται τηλεδιάσκεψη για την παρουσίαση του Προγράμματος Πρακτικής, η οποία θα ανακοινωθεί μέσω της ιστοσελίδας του τμήματος.

Οι φοιτητές έχουν δικαίωμα ενστάσεων εντός πέντε ημερών μετά την επομένη της ανακοίνωσης του πίνακα επιλεγέντων φοιτητών (στην ιστοσελίδα του Γραφείου Πρακτικής Άσκησης και στην ιστοσελίδα του Τμήματος Ιστορίας Αρχαιολογίας (πρώην ΔΠΠ&ΝΤ). Οι ενστάσεις θα κατατίθενται στο πρωτόκολλο του Ειδικού Λογαριασμού Κονδυλίων Έρευνας (ΕΛΚΕ) και θα εξετάζονται από την Επιτροπή Αξιολόγησης Ενστάσεων & Προσφυγών του ΕΛΚΕ, ενώ ο τελικός πίνακας των επιλεγέντων φοιτητών θα εγκρίνεται τελικώς και από την Γενική Συνέλευση του Τμήματος Ιστορίας – Αρχαιολογίας (πρώην ΔΠΠ&ΝΤ) και θα ανακοινώνεται στην ιστοσελίδα του Γραφείου Πρακτικής Άσκησης και στην ιστοσελίδα του Τμήματος Ιστορίας Αρχαιολογίας (πρώην ΔΠΠ&ΝΤ).

Η επιλογή ενός φοιτητή/φοιτήτριας για συμμετοχή στο πρόγραμμα γίνεται με βάση τέσσερα κριτήρια με τα αντίστοιχα βάρη:

α) ο μέσος όρος βαθμολογίας – 30%

β) ο αριθμός μαθημάτων στα οποία έχει εξεταστεί επιτυχώς ο φοιτητής – 30%

γ) κατάθεση πλήρους Βιογραφικού Σημειώματος κατά το υπόδειγμα του EUROPASS – 20%

δ) κατάθεση επιστολής εκδήλωσης ενδιαφέροντος κατά το υπόδειγμα του EUROPASS – 20%

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης
* στην ιστοσελίδα του Τμήματος

**και θα τοιχοκολληθεί:**

* στη Γραμματεία του Τμήματος
* στο Γραφείο του Επ. Υπεύθυνου

Ο Επιστημονικός Υπεύθυνος

Μ. Κατσιάνης

Επίκουρος Καθηγητής

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **1/03/2022** | Λήξη προθεσμίας υποβολής αίτησης συμμετοχής |
| **1/7/2022** | Έναρξη πρακτικής άσκησης |